****

**ΕΛΛΗΝΙΚΗ ΔΗΜΟΚΡΑΤΙΑΚαλλιθέα: 29/06/2023**

**ΔΗΜΟΣ ΚΑΛΛΙΘΕΑΣ Αρ. Πρωτ. 30619**

**EΠΙΤΡΟΠΗ ΠΑΡΑΛΑΒΗΣ ΚΑΙ ΠΑΡΑΚΟΛΟΥΘΗΣΗΣ ΣΥΜΒΑΣΗΣ**

**ΓΝΩΜΟΔΟΤΗΣΗ**

Στο Δημοτικό κατάστημα Καλλιθέας, σήμερα την Παρασκευή 16/06/2023 και ώρα 08:00 π.μ., συνήλθε η Επιτροπή παρακολούθησης και παραλαβής, η οποία ορίστηκε για το έτος 2022 με την απόφαση Οικονομικής Επιτροπής Αρ. 22/2022 και για το έτος την 34/2023 απόφαση του Δ.Σ για την προμήθεια με τίτλο: ***ΠΡΟΜΗΘΕΙΑ ΓΑΛΑΚΤΟΣ ΔΙΚΑΙΟΥΧΩΝ ΕΡΓΑΖΟΜΕΝΩΝ***,προκειμένου να εξετάσει το αν μπορεί το είδος να καταναλωθεί, παρά τις παρατηρήσεις που υπάρχουν στους μήνες Μάρτιο- Απρίλιο- Μάιο του έτους 2023, στα πλαίσια εκτέλεσης σύμβασης του ανάδοχου **ΓΑΛΑΚΤΟΚΟΜΙΚΑ ΜΑΝΔΡΕΚΑΣ ΑΝΩΝΥΜΗ ΕΤΑΙΡΕΙΑ**.

Στη συνεδρίαση ήταν παρόντα τα τακτικά μέλη:

1. Παρασκευόπουλος Γεώργιος

2. Κικίδης Παύλος

3. Μηλιώνης Ραφαήλ

Η Επιτροπή, έχοντας υπόψη:

1. Την από δέκα οκτώ (18) Ιανουαρίου 2022 24μηνης διάρκειας σύμβαση (με ΑΔΑΜ: 22SYMV009934490), ποσού ύψους **186.450,00** ευρώ (*165.000,00 + 21.450,00 ΦΠΑ 13%*).με τον οικονομικό φορέα «**ΓΑΛΑΚΤΟΚΟΜΙΚΑ ΜΑΝΔΡΕΚΑΣ ΑΝΩΝΥΜΗ ΕΤΑΙΡΕΙΑ**» για την ως άνω περιγραφόμενη δαπάνη,
2. Τις διατάξεις του ν. 4412/2016 , άρθρου 208 όπως ισχύει και του άρθρου 208 «*Παραλαβή υλικών παραλαβή των υλικών γίνεται από τις επιτροπές της παρ. 3 του άρθρου 221 περί οργάνων διενέργειας διαδικασιών ανάθεσης και εκτέλεσης δημόσιων συμβάσεων.*» και παρ. *4. « Αν η επιτροπή παραλαβής παραλάβει το υλικό με παρατηρήσεις, αναφέρει στο σχετικό πρωτόκολλο τις αποκλίσεις που παρουσιάζει αυτό από τους όρους της σύμβασης και διατυπώνει αιτιολογημένα τη γνώμη της για το ζήτημα αν το υλικό είναι κατάλληλο ή όχι για τη χρήση που προορίζεται. Εφόσον κριθεί από την αρμόδια κατά περίπτωση υπηρεσία του φορέα που εκτελεί τη σύμβαση, ότι οι παρεκκλίσεις του υλικού δεν επηρεάζουν την καταλληλότητά του και μπορεί να χρησιμοποιηθεί, με αιτιολογημένη απόφαση του αποφαινομένου οργάνου, ύστερα από γνωμοδότηση του αρμόδιου οργάνου, μπορεί να εγκριθεί η παραλαβή του υλικού, με ή χωρίς έκπτωση επί της συμβατικής τιμής. Σε αντίθετη περίπτωση, εφόσον κριθεί από την αρμόδια κατά περίπτωση υπηρεσία του φορέα που εκτελεί τη σύμβαση, ότι οι παρεκκλίσεις του υλικού επηρεάζουν την καταλληλότητά του και δεν μπορεί να χρησιμοποιηθεί, με αιτιολογημένη απόφαση του αποφαινομένου οργάνου, ύστερα από γνωμοδότηση του αρμόδιου οργάνου, το υλικό μπορεί να απορριφθεί.*
3. Την καθημερινή ενημέρωση που μας έγινε από τους αρμόδιους παραλαβής γάλακτος αλλά και από δικούς μας ελέγχους στους συγκεκριμένους χώρους, διαπιστώθηκαν τα εξής:

- Οι ώρες παράδοσης του γάλακτος στους χώρους εργασίας έχουν μεγάλες αποκλίσεις από τις ώρες οι οποίες απορρέουν από την σύμβαση, με αποτέλεσμα τόσο οι εργαζόμενοι να στερούνται τις προμήθειες του γάλακτος όσο και οι υπεύθυνοι παραλαβής πολλές φορές να μην βρίσκονται στο χώρο (λόγω ωραρίου) και το προϊόν να βρίσκεται εκτός ψυγείου.

- Διαπιστώθηκε ότι υπάρχουν ημερομηνίες κατά τις οποίες δεν παραδόθηκε γάλα στους χώρους εργασίας δίχως πρότερη ενημέρωση, γεγονός που επιβεβαιώνεται από τα τιμολόγια- δελτία αποστολής που αφορούν τους μήνες Μάρτιο- Απρίλιο- Μάιο 2023.

- Συχνότατα παρατηρείται το φαινόμενο να υπάρχουν ημερομηνίες παραγωγής πολύ παλαιότερες από τις προβλεπόμενες, με αποτέλεσμα να παραδίδεται το γάλα οριακά πριν τη λήξη του.

- Η διάρκεια ζωής του γάλακτος βάσει της σύμβασης θα πρέπει να είναι πέντε ημερών, γεγονός που δεν τηρείται, αφού στην συσκευασία αναγράφεται ότι η διάρκεια ζωής είναι επτά ημερών.

- Τέλος έχει διαπιστωθεί ότι πολλές φορές οι συσκευασίες είναι διογκωμένες και φθαρμένες με φόβο να μην διασφαλίζεται η ποιότητα του προϊόντος. Συνεπώς προτείνουμε να γίνει ποιοτικός έλεγχος στο παραδιδόμενο προϊόν, όπως προβλέπεται από τη Σύμβαση.

Τα μέλη της επιτροπής και οι υπεύθυνοι παραλαβής έχουν επανειλημμένα απευθυνθεί στους οδηγούς της εταιρείας καταθέτοντας τα παραπάνω, όπως επίσης προέβησαν και σε επανειλημμένες τηλεφωνικές επικοινωνίες με την εταιρεία «Γαλακτοκομικά Μανδρέκας» δίχως να υπάρξει καμία συμμόρφωση προς τους όρους εκτέλεσης εφαρμογής της σύμβασης*.*

**H Επιτροπή, λαμβάνοντας υπόψη τα παραπάνω,**

**ΓΝΩΜΟΔΟΤΟΥΜΕ**

ότι το υλικό, παρά τις παρατηρήσεις δεν επεστράφη καμία ημέρα στον προμηθευτή, διανεμήθηκε στους δικαιούχους εργαζόμενους του Δήμου Καλλιθέας. Πάραυτα, θεωρούμε ότι θα πρέπει να εφαρμοστούν κατά γράμμα και χωρίς αποκλίσεις οι όροι της σύμβασης. Σε διαφορετική περίπτωση ο συγκεκριμένος προμηθευτής δεν θα πρέπει να λάβει τη βεβαίωση καλής εκτέλεσης της σύμβασης. Επιπλέον αν δεν συμορφωθεί προτείνουμε τη διακοπή της σύμβασης.

**Η ΕΠΙΤΡΟΠΗ ΠΑΡΑΛΑΒΗΣ ΚΑΙ ΠΑΡΑΚΟΛΟΥΘΗΣΗΣ**

Παρασκευόπουλος Γεώργιος

Κικίδης Παύλος

Μηλιώνης Ραφαήλ